《次韵黄观复见贻古意》
明代·张以宁

世本良家子，环佩不下堂。
结发承光宠，被服兰茝香。
援琴操国承，古意何微茫。
君恩逾山岳，妾命良自伤。
高堂拜明月，为妾照衣裳。
衣上罗带长，三岁不改芳。
岂惭下体薄，所贵中怀臧。
愿言充扫除，矢心侍君王。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。